b'\n_START_ARTICLE_\nTy Arbour\n_START_SECTION_\nKariera\n_START_PARAGRAPH_\nKariero je za\xc4\x8del po koncu voja\xc5\xa1ke slu\xc5\xbebe med prve svetovne vojne. Najprej je nastopal za tri amaterska mo\xc5\xa1tva, Port Arthur Pascoes, Midland Aces in Brandon Wheat Cities. Leta 1921 je prestopil v mo\xc5\xa1tvo Edmonton Eskimos, ki je sodelovalo v ligi Western Canada Hockey League, ki je tedaj predstavljala konkurenco ligi NHL. Leta 1924 je za dve sezoni od\xc5\xa1el v drugo WCHL mo\xc5\xa1tvo Vancouver Maroons._NEWLINE_Leta 1926 mu je uspel preboj v ligo NHL, saj je zaigral za mo\xc5\xa1tvo Pittsburgh Pirates. V njem je ostal le sezono in pol, saj se je sredi sezone 1927/28 preselil k mo\xc5\xa1tvu Chicago Black Hawks in v njem ostal do konca sezone 1930/31. Zatem je okrepil mo\xc5\xa1tvo Pittsburgh Yellow Jackets v ligi International Hockey League, leta 1932 pa prestopil v drugo IHL mo\xc5\xa1tvo, Buffalo Bisons. Kariero je kon\xc4\x8dal po eni sezoni igranja za mo\xc5\xa1tvo Edmonton Eskimos, za katerega je v preteklosti \xc5\xbee nastopil.'